Rauman seuraparlamentin vuosikokous torstaina 8.2. 2024 kello 17

Pöytäkirja

1. Puheenjohtaja Janne Koivisto avasi kokouksen kello 17
2. Todettiin läsnäolijat

Janne Koivisto Puheenjohtaja

Risto Kupari Rauman kaupunki

Toni Lehtinen Fera ry

Riku Vahanto FC-Rauma ry

Seppo Ala-Siuru Lapin Salama ry

Mira Murtomäki Rauma Golf ry

Sanna Nurmi Rauman Salba ry

Anna Karenius Rauman Taitoluistelijat ry

Helena Valtonen Rauman Uimaseura ry

Marko Ylikleemola Rauman Invalidit ry

Antti Saarinen Rauman Lukko ry

Hemmo Isotalo Rauma Basket ry

Juuso Liukko Rauman Voimailijat ry

Juho Kaskisto Fudoshin Rauma ry

Lauri Raisto Rauman Nuorisovaltuusto

Iida Elonen Rauman kaupunki

Auli Kouru Rauman kaupunki

Sari Ågren Rauman kaupunki

Mari Lätti Rauman Naisvoimistelijat ry

Kimmo Kouru sihteeri

1. Valitttiin seuraparlamentin uudet jäsenseurat toimintavuodeksi 2024

Jatkamassa ovat Rauman Naisvoimistelijat ry, Rauman Lukko ry, Fera ry ja Rauman Salba ry

Erovuorossa olivat FC-Rauma ry, Rauma Frisbee ry, Rauma Basket sekä Rauman Voimailijat ry.

Halukkuutensa uusiksi jäsenseuroiksi ovat ilmaisseet Rauman Taitoluistelijat ry sekä Fudoshin Rauma ry.

Rauman Voimailijat ry, Rauma Basket ry ja FC-Rauma ry ovat ilmoittaneet halunsa jatkaa jäsenseurana.

Keskustelun jälkeen päätettiin yksimielisesti muuttaa sääntöjä niin, että seuraparlamentin jäsenseurojen määrä voi olla 8-9 seuraa.

Näin ollen jatkamassa olevien seurojen lisäksi uusiksi jäsenseuroiksi valittiin Rauman Taitoluistelijat ry ja Fudoshin Rauma ry sekä erovuoroisista Rauman Voimailijat ry, Rauma Basket ry ja FC-Rauma ry.

1. Sihteeri esitteli vuosikatsauksen eli viime vuonna käsitellyt asiat (liite)
2. Sari Ågren esitteli kouluterveyskyselyn ja move-mittausten tulokset (liite)

Kouluterveydessä huomiota kiinnitti yläasteikäisten tyttöjen ahdistuneisuus.

Lauri Raisto arveli yhdeksi syyksi sen, että tytöillä on tiiviit kaveripiirit, joissa tulee erimielisyyksiä ja vastakkain asettelua, joka ahdistaa. Liikunnan osalta hän kertoi, että kouluissa on paljon Liikkuva Koulu-ohjelmasta otettuja toimintamalleja, joilla koulupäivään pyritään saamaan enemmän aktiivisuutta.

Hemmo Isotalo arveli, että poikien kuuluminen enemmän urheiluseuroihin lisää hyvinvointia ja vähentää ahdistusta.

Janne kehotti miettimään, miksi samat lapset, jotka kuuluvat urheiluseuraan ovat kuitenkin tyytymättömiä elämäänsä.

Myös kouluruuan syömättä jättäminen ja sen laadun arvostelua herätti keskustelua. Lauri Raisto kertoi, että juuri ennen kyselyä kouluruuan riittävyydessä oli ongelmia. Vähemmän suosittuja ruokia jää syömättä, kun taas suositummat voivat väliaikaisesti loppua.

Kimmo ehdotti käytännöksi kokeneen valmentaja Päivi Vilenin sopimusta valmennettavien kanssa: jos et ole syönyt koululounasta, et tule harjoituksiin.

Juuso kertoi, että heillä on ollut painissa ravitsemusluentoja, mutta osanotto niihin on ollut huono.

1. Sari kertoi myös move-mittausten tuloksista. Satakuntalaisilla tulokset olivat keskimääräistä heikommat ja raumalaisilla vielä sitäkin heikommat etenkin 8-luokkalaisille kestävyyskunnon osalta. Tulokset olivat 40 prosentilla niin huonot, että toimintakyky on mahdollisesti terveyttä ja hyvinvointia kuluttavalla tai haittaavalla tasolla. Liitteenä tulokset.

Keskustelussa nostettiin esiin, olisiko Raumalla drop-out eli urheilun lopettaminen murrosiässä muuta maata suurempaa? Olisiko urheiluseuratoiminta liian kilpailupainotteista ja harrasteliikuntaan pitäisi luoda enemmän mahdollisuuksia?

Lauri kertoi kokemuksestaan, että testeissä näkyy selkeästi polarisaatio. Toiset saavat testeissä täydet pisteet ja toiset nollatuloksen.

Sari kertoi, että yksi syy on satakuntalaisten ja raumalaisten muuta maata suurempi ylipaino. Tämä näkyy kaikissa ikäryhmissä, myös varusmiehissä.

Hemmo kertoi, että heillä on salivuorojen aika salipulan vuoksi vähentynyt, jolloin oheisharjoituksille ei jää aikaa.

Anna Karenius korosti, että vanhempien pitäisi kantaa vastuu ja näyttää esimerkkiä liikkumisesta. Liian paljon näkee vanhempia, jotka jäävät istuskelemaan harjoitussalin viereen, kun voisivat lähteä itse liikkumaan sillä aikaa.

1. Esiteltiin kaupungin osallistuvasta budjetoinnin infoa, liitteenä esitys.

Hakemukset tulee jättää 27.2. mennessä. Janne esitti esimerkkinä, että voisi esittää Pikku-Kakkosen kesäkiertueen tuloa Raumalle.

Risto kertoi, että jaettava summa on 50.000€. Yli 10.000€ hankkeita tuskin on mahdollisuus toteuttaa.

Lauri kertoi, että nuoret haluavat Raumalle tapahtumia, mutta heillä ei ole osaamista niiden hankkimiseksi tänne. Joten hän kannusti urheiluseurojenkin olevan tässä suhteessa aktiivisia.

1. Kuultiin ja keskusteltiin uuden tulevan Karin kampuksen taksoista. Taksat liitteenä. Risto Kupari esitteli taksojen periaatteet. Esimerkiksi liikuntahallista kaupungin liikuntapalvelut joutuvat maksamaan joka kuukausi 80.000 € vuokraa. Tilojen vuokrahinnoittelu perustuu neliöhintojen vertailuun, kaupungin muiden vastaavien tilojen vuokratasoon, alueelliseen vertailuun sekä Kampuksen kustannusrakenteeseen.

Kommenteissa salivuokria pidettiin kohtuuttoman korkeina. Rauma Basket, FC-Rauma ja Salba pitivä vaikeana nähdä, että näillä hinnoilla he käyttäisivät salia harjoituksissa tai turnauksissa. Esimerkkinä Hemmo kertoi, että heille turnauksen hinta olisi 540€, joka pitäisi jakaa kahdeksalle pelaajalle, koska katsojista he eivät saa tuloja. Myös salien jakosuhdetta hän piti heille vääränä. Hän kertoi myös kateellisena kuulleensa, että muun muassa Kaarinassa kaikki alle 18-vuotiaiden salikäyttö on maksutonta.

Sanna Nurmi kertoi, että he joutuisivat maksamaan neljä ylimääräistä tuntia turnausmaksua mattojen levityksestä ja pois ottamisesta.

Mari Lätti kertoi, että Naisvoimistelijoiden käyttö riippuu siitä, millainen äänieristys salissa on.

Juuso Liukko totesi, että nämä taksat eivät tue toivomusta harrastusmaksujen alentamisesta. Hän tiedusteli myös varastotilojen suuruutta eli mahtuuko sinne esimerkiksi heidän molskinsa. Hän otti esiin myös aikaisemmin esillä olleen asian omien harjoitustilojen vuokra-avustuksesta.

Puffetista kysyttäessä Auli Kouru kertoi, että se on turnauksissa järjestäjäseuralle mahdollista pitää.

Puheenjohtaja koontipuheenvuorossaan piti valitettavana, jos kalliiden salimaksujen vuoksi tilojen käyttöaste jää pieneksi.

Risto Kupari totesi, että nämä käyttömaksut ovat voimassa ensimmäisen toimintavuoden ja niitä pohditaan sitten vuoden päästä uudelleen

1. Puheenjohtaja päätti kokouksen kello 18.50. Seuraava seuraparlamentin kokous pyritään järjestämään avoimena kaikille seuroille Karin kampuksella.